Document ID: 32003D0630

Title and Content:
Απόφαση της Επιτροπής της 29ης Αυγούστου 2003 για θέσπιση μεταβατικών μέτρων που πρέπει να εφαρμόσει η Ουγγαρία σχετικά με τους κτηνιατρικούς ελέγχους προϊόντων ζωικής προέλευσης από τη Ρουμανία [κοινοποιηθείσα υπό τον αριθμό Ε(2003) 3074] (Κείμενο που παρουσιάζει ενδιαφέρον για τον ΕΟΧ) (2003/630/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(1), όπως τροποποιήθηκε από το παράρτημα II.6.B.1.53(β) της πράξης προσχώρησης της Δημοκρατίας της Τσεχίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 21, την πράξη περί των όρων προσχωρήσεως της Δημοκρατίας της Τσεχίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση, και των προσαρμογών των συνθηκών στις οποίες βασίζεται η Ευρωπαϊκή Ένωση, και ιδίως στο άρθρο 42, Εκτιμώντας τα ακόλουθα: (1) Στην Ουγγαρία χορηγήθηκε μεταβατική περίοδος τριών ετών για ορισμένες πτυχές του καθεστώτος των κτηνιατρικών ελέγχων σχετικά με τις προδιαγραφές που απαιτούνται στα σύνορα με τη Ρουμανία για τους ελέγχους των προϊόντων ζωικής προέλευσης. (2) Η διάταξη αυτή περιορίζεται μόνον στις απαιτήσεις για εγκαταστάσεις και σε όλες τις άλλες πτυχές των διαδικασιών των κτηνιατρικών ελέγχων που πρέπει να εκτελούνται σύμφωνα με τις απαιτήσεις της ΕΕ. (3) Συνεπώς πρέπει να θεσπιστούν διατάξεις για τον εντοπισμό του μεθοριακού σταθμού επιθεώρησης όπου τα προϊόντα ζωικής προέλευσης που προέρχονται από τη Ρουμανία μπορούν να ελέγχονται στα σύνορα με την Ουγγαρία και να προβλεφθεί η ανάλογη εξαίρεση από τις απαιτήσεις που ισχύουν για τις εγκαταστάσεις επιθεώρησης για τα προϊόντα ζωικής προέλευσης σε αυτόν το μεθοριακό σταθμό επιθεώρησης. (4) Η εξαίρεση από τον κανόνα του διαχωρισμού που εφαρμόζεται σε μεθοριακούς σταθμούς επιθεώρησης όπου ελέγχονται λίγα φορτία, όπως καθορίζονται στο άρθρο 4 παράγραφος 5 της απόφασης 2001/812/ΕΚ της Επιτροπής(2), θα εφαρμόζονται ανεξαρτήτως του μέγιστου αριθμού φορτίων που καθορίζονται από την εν λόγω εξαίρεση. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγείας των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα προϊόντα ζωικής προέλευσης που μεταφέρονται οδικώς από τη Ρουμανία πρέπει να εισέρχονται στο έδαφος της Ουγγαρίας από το μεθοριακό σταθμό επιθεώρησης που αναφέρεται στο παράρτημα. Άρθρο 2 Το άρθρο 4 παράγραφος 5 της απόφασης 2001/812/ΕΚ της Επιτροπής εφαρμόζεται στο μεθοριακό σταθμό επιθεώρησης που αναφέρεται στο παράρτημα χωρίς να περιορίζεται από τον αριθμό των φορτίων που διέρχονται από αυτόν το μεθοριακό σταθμό επιθεώρησης. Άρθρο 3 Η παρούσα απόφαση αρχίζει να ισχύει από την ημερομηνία έναρξης ισχύος της πράξης προσχώρησης. Άρθρο 4 Η παρούσα απόφαση εφαρμόζεται μέχρι τις 30 Απριλίου 2007. Άρθρο 5 Η παρούσα απόφαση απευθύνεται στα κράτη μέλη. Βρυξέλλες, 29 Αυγούστου 2003.

Classification Labels:
157
35

Label Descriptions:
{"157": "Δημόσια ασφάλεια", "35": "ΠΟΛΙΤΙΚΗ"}

EuroVoc IDs (Original): 5655
2442
5781
5087
5283
122
4045
2106
914
2200
2737
11

EuroVoc IDs (Expanded): 5655
2442
5781
5087
5283
122
4045
2106
914
2200
2737
11

Dataset Source: meu

Split: train